Neuz vat a oa choazh gant ar vein-dailh, paramant mogerioù ar savadur-se graet e 1850, daoust do braventez troet war-zu an implij hepken, hag harzet o doa ouzh an amzer. Klotañ a rae bolzoù an diabarzh, noazh ha dibourch, gant choant ar pennsaver, bet ijinet gantañ ar  raktres, da gempenn al lech-koun-mañ dre an diskouez, ar goulou hag ar son, evit reiñ an tu da enoriñ ha da vemoriñ gant anaoudegezh vat kement martolod marv evit ar Vro gant poltred kement hini anezho. Evel-se, war ar mogerioù-mañ, e n em gavfe asambles, bodet en ur seurt breudeuriezh o veskañ ar gradoù, ar chargoù, ar stummoù, hervez ar chlichedoù diskouezet a gemmesk espres-kaer ar baotred en o gwiskamant pe gant o familh, an holl vartoloded-se a vo digaset soñj anezho dar rummajoù no deus ket gallet o  anavezout.